Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка (“Службен весник на Република Македонија“ бр. 124/2015), а согласно член 27, член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019)и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од Синдикална организација при МАНУ, преку Блажо Вујовиќ, претседател на Синдикатот, поднесена против Македонската академија на науките и уметностите, по предметот Барање за пристап до информации од јавен карактер, на 10.10.2024 година го донесе следното

**Р Е Ш Е Н И Е**

1. Жалбата изјавена од Синдикална организација при МАНУ, преку Блажо Вујовиќ, претседател на Синдикатот, поднесена против Македонската академија на науките и уметностите, заведена во Агенцијата под бр.08-250 на 26.09.2024 година, по предметот Барање за пристап до информации од јавен карактер, **СЕ УВАЖУВА**.

**2. СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

 **О Б Р А З Л О Ж Е Н И Е**

Синдикална организација при МАНУ, како што е наведено во Жалбата, на 05.09.2024 година по електронски пат поднела Барање за пристап до информации од јавен карактер до Македонската академија на науките и уметностите, со кое побарала преку е-маил да и се достави фотокопија или електронски запис од следната информација:

„1) Висината на академската награда (утврдена со Одлука на Претседателството, и објавена во службено гласило „Билтен“) од 01.01.1999 до 12.01.2009 година;

2) Висината на платите на вработените во Секретаријатот и во стручните единици на МАНУ, со средно и високо образование и во организационите единици при МАНУ за период од 01.01.1999 до 12.01.2009 година;

3) Висината на академската награда за месец август 2024 година и

4) Висината на платите на вработените во Скеретаријатот и во Стручните единици на МАНУ, со средно и високо образование и во организационите единици при МАНУ за месец август 2014 година.“

Имателот на информации на ова Барање до Барателот доставил Одговор на по барање бр.03-563/12 од 25.09.2024 година, на кој е наведено: „Во услови на штрајк на овластеното службено лице на МАНУ за исполнување на обврските пред Агенцијата за заштита на правото на слободен пристап...Академија не е во можност да одговри на Вашето барање.“

Незадоволен поради тоа што не добил одговор на бараната информација, Барателот на информации во законски предвидениот рок, поднесе Жалба до Агенцијата, заведена во Агенцијата под бр. 08-250 на 26.09.2024 година.

Агенцијата со електронски допис бр.08-250 од 27.09.2024 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации на 04.10.2024 година до Агенцијата достави допис бр.02-2024/1 од 03.10.2024 година, во кој наведува дека „...и беше одговорено на Синдикалната организација при МАНУ дека Академијата не е во можност да одговори на нејзиното барање за доставување информации од јавен карактер со арх.бр.03-563/8 од 5.9.2024 година.“.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рокне ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што се смета дека Барањето е одбиено.

 Поради наведеното Агенцијата одлучи Жалбата да ја уважи и му наложи на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**